
Uznesenie Okresný súd Stará Ľubovňa v rodinnoprávnej veci starostlivosti súdu o maloleté dieťa: A. B., nar. XX.XX.XXXX, trvale bytom C. XX/XX, D., dieťa rodičov, matka: mal. E. F., nar. XX.XX.XXXX, trvale bytom C. XX/XX, D., otec: G. B., nar. XX.XX.XXXX, trvale bytom C. XX/XX, D., o návrhu navrhovateľov, starých rodičov: 1/ E. F., nar. XX.XX.XXXX, trvale bytom C. XX/XX, D., 2/ H. F., nar. XX.XX.XXXX, trvale bytom C. XX/XX, D. v konaní o určenie výživného, o späťvzatí návrhu, takto rozhodol: I. Súd konanie z a s t a v u j e. II. Žiaden z účastníkov nemá nárok na náhradu trov konania odôvodnenie: 1. Dňa 13.06.2025 podali starí rodičia návrh na určenie výživného na mal. dieťa A.. 2. Dňa 04.07.2025 navrhovatelia do zápisnice súdu uviedli, že návrh na určenie výživného na mal. A. berú v celom rozsahu späť a žiadajú aby súd konanie zastavil. 3. Podľa § 29 ods. 1 Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 7. S poukazom na citované zákonné ustanovenia, s prihliadnutím na to, že navrhovatelia zobrali svoj návrh v celom rozsahu späť a nie je potrebné v konaní pokračovať, súd konanie zastavil. 8. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie:
Proti tomuto uzneseniu je prípustné odvolanie, ktoré možno podať v lehote 15 dní odo dňa jeho doručenia na Okresnom súde Stará Ľubovňa, písomne, v troch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

